Next PreviousTable of Contents

### 1. Bevezető

Ahogy a világon mindennek megvan a maga divatja, a jelenkor számítógépes világában egyre inkább terjed a szabad szoftver használata, akár üzleti célokra is. A legnépszerűbb szabad szoftver projekt a Linux. Mostanára általánosan elfogadott, hogy a Linux - ahogy más projektek, mint például az Apache web szerver, a Perl nyelv és a GNU eszközök sora - bebizonyította, hogy a szabad szoftver minősége állja a versenyt a kereskedelmi szoftverekével. De dacára a minőségnek, a felhasználóknak még mindig a Unix Rendszerek titokzatos parancsaitól kell szenvednie. A Linux növekedéséhez alkalmazások kellenek, ingyenesek és kereskedelmiek, és könnyű használhatóság.

A KDE projekt ezt a szakadékot próbálja meg szűkíteni azáltal, hogy könnyen használható munkafelületet nyújt egy csoport könyvtárral együtt, kiterjesztentő a rendelkezésre álló GUI-alapú szoftverek választékát. De mivel a szabad szoftver leginkább a szerzője szabad idejében készül, különösen fontos kérdés, hogy a programozó mennyire kedveli a jelenlegi kódfejlesztő környezetet. A KDevelop meg kívánja tenni a következő nagy lépést: megkönnyíteni a programozó életét és hatékonyabbá tenni a munkáját; a KDevelop-pal létrehozott termékek azonos fejlesztési idő alatt magasabb minőségi és megbízhatósági szintet érhetnek el.

E cél elérése érdekében a KDevelop Integrált Fejlesztői Környezet sok, a fejlesztők által igényelt szolgáltatást nyújt, magába ágyaz mások által írt programokat, mint például a `make` és a GNU C++ fordítóprogramok, láthatatlan, integrált részévé téve őket a fejlesztői folyamatnak. A KDevelop tartalmazza:

- A C++ programozáshoz szükséges minden fejlesztőeszközt, mint például a fordítóprogram, linker, automake és autoconf,
- Alkalmazásvarázslót, amely teljes futtatásra kész mintaalkalmazást generál,
- Osztálygenerátort, új osztályok létrehozására és az aktuális projektbe való integrálására,
- Fájlkezelést a projektbe tartozó források, fejlécfájlok, dokumentáció stb. rendezgetésére,
- Felhasználói kézikönyvek létrehozását SGML-ben és KDE kinézetű HTML-kimenet automatikus generálását,
- Automatikus HTML-alapú API-dokumentációt a projekted osztályaihoz keresztreferenciákkal a felhasznált könyvtárakhoz,
- "Nemzetköziesítési" támogatást az alkalmazásodhoz, lehetővé téve, hogy könnyen új támogatott nyelvet adhassunk a projekthez,
- WYSIWYG (Amit látsz, azt kapod) -felhasználói felület létrehozását, beépített dialógusszerkesztővel,
- A projekted CVS általi verziókarbantartását, könnyen használható felületet adva a legsűrűbben igényelt funkciókhoz,
- Az alkalmazásod nyomkövetését, a KDbg integrálása által,
- Projekt-specifikus pixmap-ok szerkesztését a KIconEdit-tel,
- Bármilyen más eszköz beágyazását az "Eszközök"-menün keresztül egyéni igénytől függően.

A KDevelop használatát élvezetessé teszi, hogy minden program egy helyről érhető el, időt takaríthatunk meg a szokványos fejlesztői folyamat automatizálásával, valamint, hogy közvetlen és átfogó módon érhetünk el minden szükséges információt. A beépített böngésző eljárások támogatják azon kereséseket a documentációban, amelyeket a fejlesztők a projektjükkel kapcsolatban elindíthatnak.

Az osztály nézet és a hibakereső egy egérgomb klikkentésre bárhová eljuttat a projekt forráson belül anélkül, hogy fájlokban kellene keresgélni; A fájl-fa nézet közvetlenül elérhetővé teszi a projekt fájlokat és a beépített segítő rendszer bárhonnan az IDE-n belül nagyszerű hozzáférést biztosít az online dokumentációhoz.

### 1.1 Változások

A KDevelop 1.0-ás verziója a C/C++ fejlesztésekhez leginkább szükséges szolgáltatásokkal érkezik. A KDevelop kifejlesztésének során a projekt óriási fejlődésen ment keresztül a 0.1-es verzió óta, amelyet a 0.2, 0.3 és a 0.4 verziók követtek; mindegyiket teszteltük, és a talált hibákat kijavítottuk. Úgy gondoljuk, hogy a jelenlegi lesz a KDE 1.x sorozathoz szánt végső verzió, amely olyan fejlesztői környezetet nyújt, amilyet a programozók használni akarnak.

A következő területeken értünk el javulást:

- gyors osztályelemző és böngésző, grafikus osztály-fa nézettel, osztályok és elemeik dialógusalapú szerkesztésével,
- CVS támogatás a leggyakrabban igényelt funkciókkal, mint például fájlok és könyvtárak hozzáadása, törlése, frissítése és jóváhagyása,
- a KDevelop-pal együtt szállított frissített és kiterjesztett dokumentáció, amely pillanatnyilag öt kötetet számlál,
- javított osztályelemző, dialógusszerkesztő és hibakereső.

Az IDE-ről, a dokumentációjáról vagy a szolgáltatásairól bármilyen észrevételt örömmel fogadunk.

### 1.2 Erről a kézikönyvről

Ez a felhasználói kézikönyv teljes áttekintést nyújt a KDevelop IDE-ről és röviden leírja a fejlesztői folyamat alapjait. Egyedi programozási kérdésekhez további információkért a KDevelop-pal szállított KDevelop Programozói Kézikönyv elolvasását ajánljuk, amely olyan témákkal foglalkozik, mint például a generált keretalkalmazások megértése és telivér KDE alkalmazások létrehozása példaprojektek felhasználásával.

Ez a kézikönyv a következő részeket tartalmazza:

- A Telepítés fejezet ismerteti az ajánlott konfigurációt, a KDevelop IDE telepítését és üzembehelyezését.
- A Programok fejezet elmondja, hogyan hoznak létre programokat szabványos GNU fejlesztőeszközökkel, és hogyan lesznek lefordítva.
- A Fejlesztés a KDevelop-pal fejezet rövid kirándulásra visz, körülírva a környezet főbb funkcióit.
- Az Áttekintés fejezet bemutatja a menüket, dialógusablakokat és a billentyűkombinációkat.
- A Súgó Rendszer megmutatja a beépített dokumentáció-böngésző használatát és a további súgó funkciókat.
- A Munkában a Szerkesztő fejezet elmagyarázza a fájl-kezelés és szerkesztés szolgáltatásait.
- A Projektek fejezet leírja a szoftver projektek létrehozását és karbantartását.
- A Build beállítások fejezet referenciát tartalmaz a fordítóprogram és a linker, valamint a projekt beállításairól.
- Az Osztályböngésző fejezet elmondja, hogyan használhatjuk ki a KDevelop hatékony Osztályböngészőjének a szolgáltatásait.
- A Dialógus szerkesztő fejezet felvázolja a beépített GUI építőt, és az általa generált C++ kimenetet.
- Az Általános beállítások fejezet megmutatja, hogyan lehet a KDevelop-ban átlalánosan használt beállításokat megadni.
- A Kérdések és Válaszok fejezet a KDevelop különböző Unix rendszerek alatti használatát, és általános problémákat érintő kérdéseket taglal.

Kezdő programozóknak és a KDevelop új felhasználóinak melegen ajánljuk ezen kézikönyv átolvasását, mielőtt az IDE-vel munkába kezdenének, mivel annak használatát mélységében taglalja. Annak megértése, hogyan lehet valamit a leggyorsabban elérni rengeteg, funkció és szolgáltatások utáni keresés idejét spórolhatja meg a számunkra, mivel még egyszerűbbé teszi az elsőrangú fejlesztőeszközök használatát.

Next PreviousTable of Contents